CELEX: 32018D0716
Language: hu
Date: 2018-05-14 00:00:00
Title: A Tanács (KKBP) 2018/716 határozata (2018. május 14.) az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozat módosításáról és meghosszabbításáról

16.5.2018   
               
               
                  HU
               
               
                  Az Európai Unió Hivatalos Lapja
               
               
                  L 120/8
               
            A TANÁCS (KKBP) 2018/716 HATÁROZATA
      (2018. május 14.)
      az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozat módosításáról és meghosszabbításáról
      AZ EURÓPAI UNIÓ TANÁCSA,
      tekintettel az Európai Unióról szóló szerződésre és különösen annak 28. cikkére, a 42. cikkének (4) bekezdésére és a 43. cikkének (2) bekezdésére,
      tekintettel az Unió külügyi és biztonságpolitikai főképviselőjének javaslatára,
      mivel:
      
                  (1)
               
               
                  A Tanács 2013. január 17-én elfogadta az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozatot (1).
               
            
                  (2)
               
               
                  A Tanács 2013. február 18-án elfogadta az EUTM Mali elindításáról szóló 2013/87/KKBP határozatot (2).
               
            
                  (3)
               
               
                  A Tanács 2016. március 23-án elfogadta a (KKBP) 2016/446 határozatot (3), amellyel kiigazította és meghosszabbította az EUTM Mali megbízatását, valamint a 2018. május 18-ig tartó időszakra referenciaösszeget biztosított a misszió számára.
               
            
                  (4)
               
               
                  A Politikai és Biztonsági Bizottság a misszió stratégiai felülvizsgálatát követően azt ajánlotta, hogy módosítsák és 2020. május 18-ig hosszabbítsák meg az EUTM Mali megbízatását.
               
            
                  (5)
               
               
                  Meg kell határozni továbbá az EUTM Malival kapcsolatos kiadások fedezésére szánt pénzügyi referenciaösszeget a 2018. május 19-től2020. május 18-ig terjedő időszakra.
               
            
                  (6)
               
               
                  A 2013/34/KKBP határozatot ennek megfelelően módosítani kell,
               
            ELFOGADTA EZT A HATÁROZATOT:
      1. cikk
      A 2013/34/KKBP határozat a következőképpen módosul:
      
                  1.
               
               
                  Az 1. cikk a következőképpen módosul:
                  
                              a)
                           
                           
                              az (1) bekezdés a következő mondattal egészül ki:
                              „Ezenkívül az EUTM Mali támogatja a száhel-övezeti G5-ök közös erőinek működőképessé tételét a parancsnokságukon.”;
                           
                        
                              b)
                           
                           
                              a (2) bekezdés helyébe a következő szöveg lép:
                              „(2)   Az EUTM Mali célja, hogy az alábbiak biztosítása révén megfeleljen a mali fegyveres erők és a száhel-övezeti G5-ök közös erői műveleti igényeinek:
                              
                                          a)
                                       
                                       
                                          képzési és tanácsadási támogatás a mali fegyveres erők számára, többek között a régióbeli decentralizált tevékenységek, valamint a nemzetközi humanitárius joggal, a polgári lakosság védelmével és az emberi jogokkal kapcsolatos oktatási támogatás révén;
                                       
                                    
                                          b)
                                       
                                       
                                          Mali kérésére és a MINUSMA-val együttműködve – képzések nyújtásával – hozzájárulás a békemegállapodás keretében folyó lefegyverzés, leszerelés és reintegráció folyamatához az inkluzív mali fegyveres erők helyreállításának megkönnyítése érdekében;
                                       
                                    
                                          c)
                                       
                                       
                                          a száhel-övezeti G5-ök folyamatának támogatása, a száhel-övezeti G5-ök közös erőinek működőképessé tételére irányuló célzott tanácsadási és képzési támogatás révén.”
                                       
                                    
                        
            
                  2.
               
               
                  A 10. cikk (2) bekezdésének helyébe a következő szöveg lép:
                  „(2)   Az EUTM Mali közös költségeinek fedezésére szolgáló pénzügyi referenciaösszeg a 2018. május 19-től2020. május 18-ig terjedő időszakra 59 743 047,00 EUR. A referenciaösszegnek a (KKBP) 2015/528 tanácsi határozat (*1) 25. cikke (1) bekezdésében említett százalékos aránya 0 % és az említett határozat 34. cikke (3) bekezdésében említett kötelezettségvállalás százalékos aránya 30 %.
                  
                     (*1)  A Tanács (KKBP) 2015/528 határozata (2015. március 27.) az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (Athena) létrehozásáról és a 2011/871/KKBP határozat hatályon kívül helyezéséről (HL L 84., 2015.3.28., 39. o.).”"
						
               
            
                  3.
               
               
                  A 12. cikk (2) bekezdésének helyébe a következő szöveg lép:
                  „(2)   Az EUTM Mali megbízatása 2020. május 18-án ér véget.”
               
            2. cikk
      Ez a határozat az elfogadásának napján lép hatályba.
      
         Kelt Brüsszelben, 2018. május 14-én.
         
            
               a Tanács részéről
            
            
               az elnök
            
            E. ZAHARIEVA
         
      
      
         (1)  A Tanács 2013/34/KKBP határozata (2013. január 17.) az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) (HL L 14., 2013.1.18., 19. o.).
      
         (2)  A Tanács 2013/87/KKBP határozata (2013. február 18.) az Európai Uniónak a mali fegyveres erők kiképzéséhez hozzájáruló katonai missziója (EUTM Mali) elindításáról (HL L 46., 2013.2.19., 27. o.).
      
         (3)  A Tanács (KKBP) 2016/446 határozata (2016. március 23.) az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP tanácsi határozat módosításáról és meghosszabbításáról (HL L 78., 2016.3.24., 74. o.).